شه‌فه‌ق نيوز/ شه‌و دوشه‌ممه‌ زنجيره‌ ئاگره‌يليگ له‌ چه‌ن ناوچه‌يگ له‌ لوبنان كه‌فته‌و، له‌وانه‌يش له‌ ناوچه‌يل جه‌وه‌ڵێ، وه‌بوونه‌ى شه‌پۆل گه‌رما ك روێ له‌ وڵاته‌گه‌ كرد له‌ ماوه‌ى چه‌ن سه‌عاتيگ گوزه‌يشته‌.
وه‌گووره‌ى ئاژانس نيشتمانى ره‌سانن، عه‌ميد ريمون خه‌تار وه‌ڕيه‌وبه‌ر گشتى وه‌رگرى شاستانى وت: نزيكه‌ى 103 ئاگر له‌ناو خاكه‌يل لوبنانى كه‌فته‌سه‌وه‌و نزيكه‌ى 200 تيم له‌ وه‌رگرى شارستانى كار له‌بان كوشاننه‌وه‌ى ئه‌كه‌ن.
وه‌رگرى شارستانى هه‌ميش وت: 4 كه‌س له‌ پياوه‌يل ئاگركوشتنه‌وه‌يش زه‌خمدار بوينه‌ له‌وه‌خت هه‌وڵداينيان ئه‌را كوشاننه‌وه‌ى ئه‌و ئاگره‌يله‌ ك سه‌ره‌تا له‌ ده‌ورگرد شاروچه‌كه‌ى نزيك له‌ جه‌به‌ل لوبنان به‌رپا بوێ و روێوه‌ره‌يل فره‌يگ گرته‌و له‌ ناوچه‌يل تر.
